Giacomo Caetani Stefaneschi

Giacomo Caetani Stefaneschi  (født ca. 1270 i Roma, død 23. juni 1341 eller 1343 i Avignon) var en av den av den katolske kirkes kardinaler. Han var dommer ved Den romerske rota.

Stefaneschi er best kjent som forfatter av «Opus Metricum», en levnetsbeskrivelse om pave Cølestin V skrevet på daktylsk heksameter. Verket tar utgangspunkt i en kort selvbiografi som den Cølestin etterlot seg i sin celle da han ble valgt til pave. Den er den første biografi om denne eremittpaven som ble skrevet. Den er delt i tre. Første del omhandler i rekkefølge pavevalget, pontifikatet og abdikasjonen. Den ble forfattet før Stefaneschi ble kardinal. Annen del beskriver valget og kroningen av Bonifatius VIII, og tredje bok omhandler Cølestins liv etter at han var fratrådt, hans kanonisering, og hans mirakler.

Kardinal Stefaneschis øvrige verker omfatter:

«Liber de Centesimo sive Jubileo» (om det første romerske jubelår i 1300), 
«Liber ceremoniarum Curiæ Romanæ» (beskriver seremoniene i Roma), 
«Vita S. Georgii Martyris» (om den hellige Georg),
«Historia de miraculo Mariæ facto Avinione» (kort fortelling om en ung mann som var blitt dømt til døden i Avignon ble mirakuløst berget på jomfru Marias forbønn).

Referanser

Eksterne lenker
  Biografi på The Cardinals of the Holy Roman Church

Italienske kardinaler